Uricchiu di Dionisiu

L'uricchiu di Dionisiu eni na rutta artificiali ca s'attrova a Sarausa.

 Caratteristichi e storia 
Eni scavata ntô calcari e eni javuta 23 metri e longa 65 metri.
Si rìcia câ Dionisiu I chiurìu lu poeta Filosseno, mentri ntô 1608 Vincenzo Mirabella cû Caravaggio vinninu a Sarausa a taliari l'uricchiu e lu pitturi milanisi lu chiamau pâ prima vota: uricchiu di Dionisiu.